《游麻姑观用黄道士韵》
宋代·刘弇

鸟道参差挂空白，云林曾是飞升迹。谁论沧海复扬尘，已识秋升老岑寂。

玉驾班龙飞九色，古殿崔巍遗石刻。会须揖彼丹丘人，掇拾颓年兹偃息。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。